Държавен вестник, бр. 53, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  53
3.8.2. Аварийно резервно осветление (чрез мо­
тор-генератори или светлинен източник с акумули­
ращи батерии), осигуряващи 40% от осветеността 
при нормални условия.
3.8.3. Бактерицидни лампи за всяка операционна 
зала, помещение за предоперативна подготовка 
на болния и за подготовка на хирургичния екип, 
помещение за събуждане на болните, стая за миене 
на инструменти и съдове.
3.8.4. Електрически контакти тип „шуко“ – 5 
до 10 бр. във всяка операционна зала.
3.8.5. Излази за кислород, за сгъстен въздух, 
за двуазотен окис, за аспирация – най-малко по 
един за всяка операционна маса, в помещението 
за предоперативна подготовка и за възстановяване 
от анестезия.
3.8.6. Самостоятелна проточно-смукателна 
въздухопреработваща система за проветряване на 
всяко помещение и за отвеждане извън сградата 
на издишваните от болния газове (задействана 
със сгъстен въздух с остатъчно налягане 0,5 Mpa). 
3.9.Допълнителни изисквания за оборудване в 
операционния блок:
3.9.1. Климатични устройства с бактериални 
филтри.
3.9.2. Наличие на повече от 3 броя мивки на 
операционна зала в помещението за подготовка 
на операционния екип.
3.9.3. Наличието на самостоятелен отоплите­
лен кръг.
3.9.4. Система за фото- и видеодокументация 
на извършваните операции.
3.9.5. Компютър за оформяне на документите 
за извършваните операции.
3.10. Допълнителни изисквания към опера­
ционните зали за извършване на операции по 
определени хирургически специалности:
3.10.1. Съдова хирургия – териториална въз­
можност за поставяне на ангиограф.
3.10.2. Детска хирургия – обособени операци­
онни зали за операции на новородени и кърма­
чета, оборудвани със самостоятелно затоплящо 
устройство и оперативен микроскоп.
3.10.3. Кардиохирургия – помещение и машина 
за прожектиране на кардио-ангиографски филми.
3.10.4. Пластично-възстановителна и естетична 
хирургия – бокс (помещение) за подготовка на 
биологични покрития: ало-, ксено-, амнион, както 
и климатична инсталация, осигуряваща оптимална 
температура 28 – 33 °С, влажност 60 – 80%, по­
стъпление на стерилен въздух.
3.11. В операционния блок трябва да има въз­
можност за комуникация между операционните 
зали и други болнични структури.
3.12. Операционният блок ползва централна 
стерилизация, но разполага и с допълнителен 
стерилизатор за малки обеми.
3.13. В операционния блок се спазват правилата 
за асептика и антисептика.
3.13.1. Всяка операционна зала се почиства 
и дезинфекцира текущо след всяка операция, а 
веднъж седмично се подлага на основно почист­
ване и дезинфекция.
3.13.2. След извършване на септична опера­
ция операционната зала се подлага на основно 
почистване и дезинфекция.
3.13.3. Апаратурата и техниката в операцион­
ните зали се почистват и дезинфекцират ежеднев­
но (операционни маси, лампи, електрокаутери, 
анестезиологичен апарат и количка, транспортни 
колички, допълнителна апаратура за диагностика 
и операции).
3.13.4. В операционния блок персоналът влиза 
и работи само със специално облекло и обувки.
3.13.5. След всяка операция хирургичните ин­
струменти подлежат на механично почистване, из­
миване и подсушаване, след което се стерилизират.
3.13.6. Осъществява се периодичен контрол за 
асептиката и антисептиката и за заразоносителство 
на персонала.
3.14. Право на достъп в операционния блок по 
време на операция имат: пациентите за операция, 
членовете на хирургичния и анестезиологичния 
екип, консултанти, специализанти, студенти. 
4. Човешки ресурси
4.1. Извънболнична първична медицинска 
помощ:
4.1.1. Работи общопрактикуващ лекар (първич­
на хирургична обработка на повърхностна рана, 
опресняване и шев на ръбове на рана, инцизии 
с дренаж на кожа и подкожна тъкан, отстраня­
ване на хирургичен шевен материал, превръзка, 
фиксираща превръзка, повърхностна хемостаза, 
имобилизация и др.). Обемът от дейности, които 
осъществява, са регламентирани чрез изисквания 
за сключване на договор по приложение на На­
ционалния рамков договор.
4.1.2. Медицинските сестри подпомагат дей­
ността на лекаря и подготвят пациента за преглед. 
Извършват под контрола на лекаря назначени от 
него манипулации, вкл. инжекции, перфузии и 
др. Медицинските сестри извършват превръзки 
(първична обработка на рана, отстраняване на 
хирургичен шевен материал, превръзка, фиксираща 
превръзка и др.) според своята компетентност и 
по предписание на лекаря. Опаковат, етикетират, 
изпращат и проследяват резултатите от изследва­
ните биологични материали.
4.2. Извънболнична специализирана медицин­
ска помощ: 
4.2.1. Лекари с придобита специалност с хирур­
гична насоченост осъществяват дейности съгласно 
сключени договори с ЛЗ за специализирана из­
вънболнична медицинска помощ (индивидуална, 
групова практика, МЦ, ДКЦ, МДЦ). Извършват 
първична и вторична хирургична обработка на 
рана, натривка от рана и превръзка, имобилизация, 
вкл. шийна яка, инцизии и шев на меки тъкани, 
поставяне, промивка и смяна на раневи дренаж, 
малки амбулаторни хирургични процедури, диаг­
ностика и обработка на фистули, диагностични 
пункции, промивки на стоми, ректална тампона­
да, мануална репозиция при ректален пролапс, 
репозиция на хемороиди, инцизия и ексцизия на 
повърхностно разположени процеси в областта 
на глава и гръб и Ту образования на коремна и 
гръдна стена, инцизия на подкожен панарициум, 
профилактика на лица с повишен риск от злока­
чествени заболявания и др.